A Na vakacegu ni Kalou ena gauna ni rarawa
· Na I karua ni Koronica na I vola ka vosa vakararaba duadua kina ko Paula me baleta na vakacegu. E lako curuma tiko na I soqosoqo lotu na gauna dredre, ka 1 Koronica e sa bikai ira kina e dua na yalo rarawa. 
· Ia na rarawa sa vaka na loma ni Kalou” sa vakayacora na veivutuni (2 Koro. 7:10). E sega ni vinakata o Paula na rarawa oya me rawai ira, me ra kune vakacegu ga.
· E lako curuma talega na dredre o koya, sotava na ka rarawa ena nona bula ka yalo -lailai talega (2 Koro. 1:8-10). Ia na Kalou sa vakacegui koya, ka wasea na vakacegu oqo ki na soqosoqo lotu (2 Koro. 1:6).
· Na vakacegu ni Kalou: Sereki keda mai na rere: Vakananumi keda ena gauna e vukei keda kina; Vukei keda me da vosota na veika dredre; Tuberi keda ki na matua vakayalo; Vakayaloqaqataki keda me da masulaki ira na wekada; Veivakacegui vakai keda ni vakacegui keda na Kalou
B Savasava kei na yalodina ena veiqaravi
· E so na tamata era raici Paula sobu ka beitaki koya me gogo ka sega ni vakatulewa vinaka (2 Koro. 10:10). Oqo na vuna, ka me na rawa talega ni rogoci ka ciqomi na nona I vakasala, e dodonu kina vua me vorata na veibeitaki.
· E okati koya o koya me tawayaga, (Efe. 3:8). Ia, ena loloma ni Kalou, sa boletaki rawa nadei ni nona lewa e loma (2 Koro 1:12). Evakadeitaka ni savasava ka dina na nona I tovo kei iratou na nona I tokani ki na i soqosoqo lotu ka vakatalega kina ki taudaku ni lotu
· Oqo na vuna, e sega kina na ka e vunitaki ena volavola nei Paula. E nuitaka ni nona I vola ena ciqomi ka wiliki ena vakanananu  ni savasava kei na lomadina—oya ni volai, ena loloma ka qarai ga kina na nodra vinaka (2 Koro. 1:13-14).
C I valavala vakavuku
· Ena I matai ni nona I vola, e vakaaitaka kina o Paula na veivanua e nanuma me na lakova (1 Koro. 16:5-11): Efeso — Masitonia — Koronica — Jutia.
· Ena dua na I vola e muri (e yali, 2 Koro. 7:8) e vakaraitaka kina ni na talevi ira vakarua (2 Koro. 1:15-16): Efeso — Koronica — Masitonia — Koronica — Jutia.
· Ia, e mani veisau na lomana ka sega ni lakova na I matai ni lakolako oya (2 Koro. 1:23). Na veiveisau oqo e mani vakavuna me ra vakalewai koya kina eso ni sega ni tudei ka vakaoti gauna. Na cava e veisautaka kina na lomana?
· Na nona tiko e Koronica O Paula e okati me rui yaga sara vaka levu baleta na leqa e sa tiko kina. Ia na veisaqasaqa ena sotava ena vakavuna e dua na leqa bibi ka vinakata o koya me kakua ni yaco oqo, ena vuku talega ni nona lomani. (2 Koro. 2:1-4).
D Veivosoti kei  na veivakalesui
· Ena nona lako ki Tiroa ko Paula, sa lako ki Koronica ko Taito. Mai Tiroa, e lako ki Masitonia ko Paula. Ia e rarawa vakalevu ni sega ni sotavi Taito me taura kina e so na I tukutuku me baleta na I soqosoqo lotu mai Koronica (2 Koro. 2:12-13).
· Ena dua na gauna lekaleka e muri, e sa qai sotavi Taito mai Masitonia. E tukuna vua o Taito na nodra ciqoma ena yalovinaka na veivakaro nei Paula (2 Koro. 7:5-9, 13-16).
· E dua na e gadrevi mera walia sai koya na bula vakaivakarau ena loma ni lotu. Era doka na I vakaro nei Paula ka vakavulici ira era vakacalai ka ciqomi talega na veivakavulici. Ia oqo, sa kerei ira ko Paula me ra taura na I kalawa e tarava na veivakavulici: na veivosoti kei na veivakalesui (2 Koro. 2:5-11).
E Na I boi kei Karisito
· Ena nona tukuna o Paula ni “dolava e dua na katuba” na Kalou me vunautaki na kosipeli e Tiroa, e tabalaka kina e dua na sere ni vakavinavinaka kei na qaqa: “Me vakavinavi -naka vua na Kalou, o koya sa tuberi keitou tikoga ena reki ena yaca I Karisito, ka sa vakatakila vata kei keitou ena yasana kecega ni sa boi vinaka na kilai koya” (2 Koro. 2:14).
· Me vaka na I lumu boivinaka kecega, na kilai Karisito e tara na vei yalo vakayadua. Ki vei ira mai Koronica, ka vakakina vei keda, na I boi oqo na bula tawamudu. Ia ki vei ira era sega ni ciqoma na veikacivi oqo, oqo e I boi ni mate (2 Koro. 2:15-16).
· Ni da vakanamata ena I tovo ka kovuta oqo, e vakamacalataka o Paula ni I tukutuku e dodonu me kacivaki ena yalodina, ka sega ni qarai kina na veika me da taukena, na nodra vakabulai ga ko ira era rogoca (2 Koro. 2:17).
